Alle 25-vuotiaiden ehkäisykäyntien ajanvaraukset kesäajalle on syytä tehdä nyt

Etelä-Karjalan hyvinvointialue tarjoaa maksuttoman ehkäisyn niille alle 25-vuotiaille, joilla on kotikunta Etelä-Karjalan alueella. Neuvolatoiminnan esihenkilö Laura Olkkonen hyvinvointialueelta muistuttaa, että ajanvaraukset kesäajalle kannattaa tehdä nyt, sillä heinäkuussa vastaanottoaikoja on lomakauden vuoksi hyvin rajoitetusti tarjolla:

Varaa ehkäisyn aloitus- tai seurantakäynti hyvissä ajoin touko- tai kesäkuulle. Maksuttoman ehkäisyn noutoajan voit myös varata touko- tai kesäkuulle, vaikka pillereitä riittäisikin heinäkuulle asti.

Laura Olkkonen

Maksuttoman ehkäisyn noutoajan voit varata digitaalisesti Oma Ekhvan kautta toisen asteen opiskeluterveydenhuoltoon sekä ehkäisy- ja perhesuunnitteluneuvolaan.

Mikäli digitaalinen asiointi ei jostain syystä ole mahdollista, voi ajan varata soittamalla ma-pe klo 7–20 välillä puh. 05 352 7260.

Lisätietoja:

Laura Olkkonen, toimintayksikön esihenkilö, neuvolatoiminta, puh. 040 7159 476, laura.olkkonen@ekhva.fi

Pinja Purosalmi, toimintayksikön esihenkilö, opiskeluhuollon palvelut (2. aste), p. 040 6750 392, pinja.purosalmi@ekhva.fi

Linkki Ehkäisy ja seksuaaliterveys -nettisivulle